Тъпоклюна кайра
Тъпоклюната кайра (Fratercula arctica) е птица от семейство Кайрови (Alcidae). Има характерна яркооцветена човка, особено през размножителния период. Има самоуверена и същевременно комична походка, което ѝ придава комичен вид.

Физически характеристики 
Крилата на тъпоклюната кайра служат за летене, но са приспособени и като плавници. Ципестите крака се използват при по-бавното придвижване във водата. Над окото има рогово триъгълниче със синкав оттенък, отдолу с черно ръбче. Човката е сплесната странично.

 Дължина на крилата: 30 – 36 cm;
 Замах на крилата: 46 cm;
 Маса: около 300 грама;
 Продължителност на живота: около 15 години;

Разпространение 
На определени места в Норвегия, Исландия и Британските острови. Една колония е съществувала и във Франция Сет ил (Седемте острова) край бретонския бряг. Тя е била засегната от пагубното действие на петрола, изтекъл от минавалите наблизо петролоносачи.

Начин на живот и хранене 
Кайрите се хранят с риба, предимно от пасажи от дребни риби, ракообразни и мекотели.

Размножаване 
За да се размножат, кайрите се събират на колонии от по 100 000 индивида. Те снасят по едно яйце, което представлява 1/10 от масата на майката. През по-голямата част от времето над него седи женската, сменяна от време на време от мъжкия. След излюпването родителите хранят малкото обилно в продължение на 6 седмици. След като го отгледат, родителите кайри го оставят само да се справя със съдбата си. То често става жертва на кърлежи или на един вид кокошини, които живеят по него.

Галерия

Източници 

Тъпоклюни кайри
Фауна на Палеарктика